**Convocatòria de premsa, diumenge 23 de gener a les 18h**

**Presentació de la temporada d’espectacles de febrer a maig de 2022 al Teatre L’Artesà del Prat**

**La presentació comptarà amb les intervencions de Cristina Alonso i Cèsar Compte, codirectors artístics del Teatre L’Artesà, i les actuacions de la ballarina Mavi Arias i la cantant Sílvia Comes.**

El Teatre L’Artesà presenta la nova temporada d’espectacles al Prat per al període febrer-maig de 2022, diumenge vinent, 23 de gener, a les 18 h. L’acte, que es farà al *hall* del teatre, comptarà amb les intervencions de Cristina Alonso i Cèsar Compte, codirectors artístics del Teatre L’Artesà, i les actuacions de la ballarina Mavi Arias i la cantant Sílvia Comes.

La nova temporada comptarà amb propostes per a tots els públics i estils ben diferents. Hi trobarem propostes que van des del nou text de Javier Daulte, dirigit per Silvia Munt, “Les irresponsables”, amb Marta Marco, Cristina Genebat i Nora Navas; fins a la música de Sílvia Pérez Cruz, que ens descobrirà les seves noves melodies al mes d’abril; o la lliçó magistral de Blanca Portillo, encarregada de tancar la temporada al mes de maig.

Les propostes per als propers mesos no s’obliden d’altres disciplines com el circ o la dansa, amb un concert de cossos dedicat a Bach i la companyia Malpelo. El cicle Dijous Teatre ens aproparà a noves dramatúrgies i La Moderna, a l’aposta per la creació de quilòmetre zero, amb noms molt pratencs amb les cartes blanques a Mavi Arias i Sílvia Comes.

Per a peticions de materials i solicitud d’entrevistes:

**Mila Rodríguez Medina**

**Comunicació Teatre L’Artesà del Prat**

mrodriguezm@elprat.cat

Tlf. 617 67 02 25